钦定古今图书集成/理学汇编/学行典/第037卷 > 理数钤〈坎集上〉 > 《八卦变化图》
## 钦定古今图书集成/理学汇编/学行典/第037卷 > 理数钤〈坎集上〉 > 《八卦变化图》

八卦各主一图，干兑离震为日月星辰之变数，坤艮
坎巽为水火土石之化数。四象运行，四时行焉；八卦
变化，百物生焉。时数用十二会，物数用十六位。会则
每爻而直九十位，四爻直三百六十位为一运，二百
五十六卦，直三百六十运为一元，自一至于千八百
万，盖相依而为用也。

分阴阳于左右，如四配父母，互取卦之贞悔为二卦，
如氤氲生育，至于胎卦，则乾道成男，坤道成女矣。
“动物自右观”，则阳卦在上，故动物之生气在首；“植物
自左观”，则阳卦在下，故植物之生气在根。

元会运世岁月日时各十六图节气已录在前。